คือหนูมีอาการปวดบีบตรงลิ้นปี่มา3-4เดือนไปรักษาเอายามากินดีขึ้นหายไปพักนึงก็กับมามีอาการอีกปวดท้องบีบจนตัวงอเหงื่อออกตามตัวรู้สึกเพลียอยากอาเจียนบางทีก่อนจะนอนรู้สึกเหมือนมีเสียงโครกครากอยู่ในท้องดันขึ้นมาบางทีก็ออกร้อนอยู่ข้างในท้องอยากทราบว่ามีอาการเสี่ยงทางไหนบ้างค่ะ
สวัสดีค่ะ อาการปวดบีบตรงลิ้นปี่มากดังกล่าวมานั้น อาจจะเกิดจาก การมีภาวะกรดไหลย้อน กระเพาะอาหารอักเสบหรือมีแผลในกระเพาะอาหาร การมีตับอ่อนอักเสบ มักปวดมากไข้สูง ปวดร้าวไปหลัง ปวดจากกล้ามเนื้อหรือกระดูกอ่อนที่หน้าอกอักเสบ การมีเนื้องอกในกระเพาะอาหารหรือหลอดอาหาร ปวดจากโรคหัวใจขาดเลือด แต่มักเป็นปวดตื้อๆเหมือนมีของหนักมาทับ ปวดมากตรงด้านซ้าย ไม่ค่อยจะมีเสียกโครกครากในท้องดังกล่าวมาดังนั้นจากอาการที่กล่าวมานั้น น่าจะคล้ายกับเป็นปวดจากระเพาะอาหารอักเสบหรือมีแผลในกระเพาะมากที่สุดเบื้องต้นควรปรับพฤติกรรม เช่นรับประทานอาหารอ่อนๆให้ตรงเวลา 3 มื้อ ไม่กินแล้วนอนทันที หลีกเลี่ยงอาหารที่กระตุ้นให้มีอาการ งดการดื่มเหล้าและงดสูบบุหรี่ควรไปพบแพทย์หากปรับพฤติกรรมแล้วไม่ดีขึ้น ปวดมากจนรบกวนการใช้ชีวิตประจำวัน คลื่นไส้ อาเจียน ถ่ายเป็นเลือด ถ่ายดำ หรือมีน้ำหนักลดลงอย่างรวดเร็วร่วมด้วย